*Projekts*

**Paskaidrojuma raksts**

**Jelgavas novada pašvaldības 2024.gada .\_\_\_\_\_ saistošajiem noteikumiem Nr.\_ “Par Jelgavas novada profesionālo stipendiju”**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | Saistošo noteikumu “Par Jelgavas novada profesionālo stipendiju” (turpmāk – saistošie noteikumi) mērķis ir noteikt kārtību, kādā Jelgavas novada pašvaldība (turpmāk – pašvaldība) sniedz studiju atbalstu prioritārajās profesijās, nosakot apmēru, pušu tiesības un pienākumus. Pašvaldību likuma 5.panta pirmā un otrā daļa noteic, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi. Brīvprātīgo iniciatīvu izpildes kārtību nosaka un finansējumu nodrošina pašvaldība.Pašvaldības pilnvarojums izstrādāt saistošos noteikumus izriet no Pašvaldību likuma 44.panta otrās daļas, kas noteic, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību. |
| 1. Fiskālā ietekme uz pašvaldības budžetu
 | 2024. gadā pašvaldības budžetā ir plānoti 33600 EUR, nākamajos gados - atbilstoši noslēgtajiem stipendiju līgumiem. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Jelgavas novada administratīvajā teritorijā reģistrētajās ģimenes ārstu praksēs ir augsti kvalificētu speciālistu trūkums dažādu nozaru specialitātēs. Pašvaldības profesionālās stipendijas piešķiršana studējošiem ir viens no mehānismiem, kas varētu radīt interesi un motivēt topošos jaunos speciālistus savu turpmāko profesionālo darbību vismaz noteiktā laika periodā saistīt ar darbu Jelgavas novadā. Kvalificētu speciālistu piesaiste uzlabos pašvaldībai deleģēto funkciju un pakalpojumu kvalitāti un pieejamību. |
| 1. Ietekme uz administratīvajām procedūrām un to izmaksām
 | Saistošo noteikumu izpildi nodrošina Jelgavas novada Izglītības pārvalde. Lēmumu par stipendijas piešķiršanu pieņem Jelgavas novada pašvaldības Stipendiju komisija. Administratīvo procedūru izmaksu palielināšana nav paredzēta. |
| 1. Ietekme uz pašvaldības funkcijām un cilvēkresursiem
 | Saistošo noteikumu izpilde neietekmēs pašvaldībai pieejamos cilvēkresursus un tiks īstenots esošo funkciju un resursu ietvaros. |
| 1. Informācija par izpildes nodrošināšanu
 | Saistošo noteikumu izpildes nodrošināšanai nav plānots veidot jaunas pašvaldības institūcijas, darbavietas vai paplašināt esošo institūciju kompetenci. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir nepieciešams minētā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām
 | Saistošo noteikumu projekts “Par Jelgavas novada profesionālo stipendiju” publicēts pašvaldības oficiālajā tīmekļa vietnē sabiedrības viedokļa noskaidrošanai. Viedokļa izteikšanas termiņš noteikts divas nedēļas no publikācijas dienas. Laiks viedokļu izteikšanai noteikts no 2024.gada 30.jūlija līdz 2024.gada 13.augustam.Publicēšanas laikā par saistošo noteikumu projektu tika/netika saņemti sabiedrības viedokļi. |

Domes priekšsēdētāja pienākumu izpildītāja I.Vītola